钦定古今图书集成/明伦汇编/氏族典/第597卷 > 《凌迪知万姓统谱》 > 巨毋霸
## 钦定古今图书集成/明伦汇编/氏族典/第597卷 > 《凌迪知万姓统谱》 > 巨毋霸

按《汉书王莽传》：“连率韩博上言：‘有奇士，长丈，大十围，
自谓巨毋霸，出蓬莱东南五城，西北昭如海滨，轺车
不能载，三马不能胜，卧则枕鼓，以铁箸食，此皇天所
以辅新室也。愿陛下作大甲高车贲育之衣，遣大将
一人与虎贲百人迎之于道。京师门户不容者，开高
大之，以视百蛮，镇安天下’。博意欲以风莽，莽恶之，留”
在所新丰，更其姓曰“巨母氏”，谓因《文母太后》而《霸王
符》也。征博下狱，以非所宜言，弃市。

汉